JY LEES NOU Prince se Paisley Park open
Vier maande ná Prince se dood is sy landgoed, Paisley Park, omskep in ’n museum vir besoekers van oor die hele wêreld.
Die museum, oftewel Paisley Park, sal vanaf 5 Oktober oop wees vir aanhangers en toeriste. Hulle sal kan sien hoe Prince geleef het, asook hoe hy sy musiek geskep en vervaardig het.
In Memphis besoek 600 000 mense jaarliks Graceland, die landgoed van die ontslape Elvis Presley. Danksy Elvis se "museum" is daar 32 000 werksgeleenthede geskep en ’n inkomste van meer as $3,2 miljard (sowat R44 miljard) uit toerisme gegenereer, berig Star Tribune.
Gister (31 Augustus) was dit 19 jaar sedert prinses Diana se tragiese dood. In 2000 is ’n speelpark ter ere van Diana in die Kensington-paleis se tuine geopen. Kinders en grootmense kan hulself verloor in die wonderwêreld van seerower-skepe en selfs tente van Amerikaanse Indiane. Meer as 1 miljoen mense besoek jaarliks die Diana Memorial Playground.
FOTO Royal Parks
Maar dis nie net ontslape bekendes wat ’n park het nie.
Die country-ikoon Dolly Parton het ’n pretpark genaamd Dollywood, wat tot 3 miljoen besoekers per jaar ontvang. En as jy nie Dolly-gek is nie, is daar gelukkig pretritte en ’n waterpark spesiaal vir jou.
Blingin' Banjo! #pureandsimpletour #rhinestone
A photo posted by Dolly Parton (@dollyparton) on Aug 27, 2016 at 11:05am PDT
Ryan Lochte gaan dansskoene aantrek